Ksenija Sobčiak

Ksenija Sobčiak (, g. 1981 m. lapkričio 5 d.) – Rusijos visuomenės veikėja, žurnalistė, politikė, pramogų pasaulio veikėja.

Gimė Sankt Peterburgo mero Anatolijaus Sobčiako ir žydų kilmės senatorės Liudmilos Narusovos šeimoje. 1998 m. įstojo į Sankt Peterburgo universiteto tarptautinių santykių fakultetą. 2001 m., mirus tėvui, išsikėlė į Maskvą ir ten 2002 m. Maskvos valstybiniame tarptautinių santykių institute baigė bakalauro studijas, o 2004 m. ten pat įgijo magistro išsilavinimą.Биография Ксении Собчак. РИА Новости  Kadangi augo įtakingoje šeimoje, nuo mažumės buvo pažįstama su aukštais Rusijos politikais (Vladimiru Putinu, Viktoru Zolotovu ir kt.).Николай Усков. Ксения Собчак: «Оставлю белое платье на инаугурацию. Надеюсь, свою». Tatler

Baigusi studijas, pradėjo dirbti televizijoje: 2004–2012 m. buvo realybės šou „Namas-2“ (Дом-2) viena iš vedėjų. Ši laida buvo labai populiari, o Ksenija Sobčiak – labai išgarsėjo ir praturtėjo. Бизнес-проект «Ксения Собчак»: от гламурного старта до политического финиша. Forbes K. Sobčiak vėliau vedė laidas „Žvaigždžių bulvaras“, "Kas nori tapti milijonieriumi? ", „Paskutinis herojus“, „Dvi žvaigždės“. Dalyvavo televiziniuose projektuose „Šokiai su žvaigždėmis“, „Cirkas su žvaigždėmis“ ir kt. Nuo 2007 m. dirbo radijo stotyje „Serebrenyj dožd“, buvo keleto glamūrinių žurnalų redaktore. Televizijos kanalo „Dožd“ korespondentė. 2019–2021 m. – televizijos kanalo „Super“ vyriausioji prodiuserė. Viena ir kartu su bendraautoriais parašė keletą pramoginių, madų, gyvenimo būdo knygų: „Stilingi Ksenijos Sobčiak daikčiukai“ (2008 m.), „Ištekėjusi už milijonieriaus, arba aukščiausio lygio santuoka“ (2009 m.), „Liurbio enciklopedija“ (2010 m.), „Sobčiak prieš visus“ (2018 m.).

Ksenija Sobčiak taip pat plėtojo restoranų verslą,Биография телеведущей Ксении Собчак. ТАСС vertėsi nekilnojamojo turto prekyba.Прекрасный арт-проект, трэш, стеб. Таисия Бекбулатова рассказывает политическую историю Ксении Собчак

Ksenija Sobčiak 2006 m. subūrė jaunimo organizaciją "Visi laisvi! " Aktyviai dalyvavo 2011–2012 m. prieš Dūmos rinkimų rezultatus ir esamą valdžią nukreiptuose protestuose. Jos dalyvavimas protestuose kitų opozicinių jėgų vertintas prieštaringai – jų teigimu, K. Sobčiak veikė valdžios naudai siekdama diskredituoti opoziciją. K. Sobčiak dalyvavo 2018 m. prezidento rinkimuose kaip partijos „Pilietinė iniciatyva“ atstovė. Surinkusi 1,68 % rinkėjų balsų, ji liko ketvirta.Выборы президента – 2018. Главное. Рекордное голосование за Путина, «зачистка» избирателей и «второй референдум» в Крыму. Po rinkimų savo partiją pertvarkė į Permainų partiją, kurios ideologija, Sobčiak teigimu, „antiputinizmas“, siekis nutraukti karinius konfliktus.Ксения Собчак и Дмитрий Гудков объявили о создании новой партии. Радио Свобода

2022 m. Ksenija Sobčiak dėl žydiškos kilmės gavo Izraelio pilietybę.Медуза: Разведка Литвы сообщила, что Ксения Собчак въехала в страну как гражданка Израиля Ji kritikavo Rusijos karinį įsiveržimą į Ukrainą. 2022 m. spalį jai išketa byla dėl finansinių nusikaltimų, todėl Sobčiak išvyko iš Rusijos į Lietuvą.Rusijos žiniasklaida: Sobčiak per Baltarusiją pabėgo į Lietuvą, tv3.lt

Ksenija Sobčiak Rusijoje pagarsėjo kaip skandalinga ir odiozinė asmenybė: įsivėlė į įvairius viešus tarpasmeninius skandalus, pagarsėjo neigiamais pasisakymais apie apkūnius žmones,К скандалу „Ксения Собчак против полных людей“ подключились звезды  tyčiojimusi iš krikščionybės ir vienuolių.Соловьев отреагировал на новости о Собчак в монастыре. Вести.ру 

 Šaltiniai 

Kategorija:Rusijos politikai
Kategorija:Televizijos prodiuseriai
Kategorija:Rusijos žurnalistai